З даўніх часоў мовай набажэнстваў у сірыйска-малабарскіх хрысьціянаў зьяўляецца сірыйская мова. Яна захавалася ў якасьці літургічнай мовы нават ня гледзячы на поўную страту сувязяў з Блізкім Усходам і Сірыяй у Сярэднявеччы. Гэтаму паспрыяла перакананьне мясцовых вернікаў, што сірыйская мова блізкая або ідэнтычная з мовай, на якой размаўляў Хрыстос. Ад 1968 году набажэнствы ў Сірыйска-Малабарскай Царкве правяцца таксама па-ангельску і на мове малаялам.